paragraph_text: Fender Bantam Bass je kombo model bas pojačala kojeg je Fender predstavio 1969. godine. Model je bio dizajniran u "silverface" verziji s četiri ulaza u koji se mogla priključiti i električna gitara ili mikrofon.<ref> "Fender Bantam Bass sadržajni opis" U kabinet izvornog modela pojačala ugrađen je trapezasti, asimetričnog izgleda Yamaha zvučnik. Membrana (kalotna) zvučnika urađena je od bijelog stiropora, te je zbog toga zvučnik mogao reproducirati samo "jednostavnije - pliće" tonove, što je u konaćnici uvjetovalo nadogradnjom raznih kombinacija zvučnika (1x15", ili 4x10"). Samo rijetki Bantam modeli danas su prezentirani, i uporabi, u potpuno originalnom stilu s izvornim zvučnikom. Osim zvučnika nedostatak se očitovao i u ne kvaliteti dizajna elektroničkog kruga, što je rezultiralo da se kompletni model teško nosio s ostalim dostupnim modelima pojačala iz tog vremena. Svi navedeni nedostatci polučili su nezaustavni komercijalni krah. Zanimljivo je da se identičan elektronički krug ugradio i u kombo Fender Bassman 10 model proizveden nešto kasnije, 1972. godine.